ΚΑΝΟΝΙΣΜΟΣ (ΕΟΚ) αριθ. 330/74 ΤΟΥ ΣΥΜΒΟΥΛΙΟΥ της 4ης Φεβρουαρίου 1974 περί τροποποιήσεως ορισμένων κανονισμών περί χρηματοδοτήσεως των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα εγγυήσεων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 17/64/ΕΟΚ του Συμβουλίου της 5ης Φεβρουαρίου 1964, περί των όρων συνδρομής του Ευρωπαϊκού Γεωργικού Ταμείου Προσανατολισμού και Εγγυήσεων(1), όπως τροποποιήθηκε τελευταία με την πράξη προσχωρήσεως(2),

τον κανονισμό (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής(3), όπως τροποποιήθηκε τελευταία από τον κανονισμό (ΕΟΚ) αριθ. 2788/72(4) και ιδίως το άρθρο 3 παράγραφος 2,

την πρόταση της Επιτροπής,

Εκτιμώντας:

ότι προς τον σκοπό γνώσεως, κατά οικονομική χρήση, του συνόλου των καθαρών δαπανών που προκύπτουν από τα μέτρα παρεμβάσεως, είναι αναγκαίο, λόγω των προσφάτων μέτρων, να τροποποιηθούν ορισμένες διατάξεις:

- του κανονισμού (ΕΟΚ) αριθ. 786/69 του Συμβουλίου της 22ας Απριλίου 1969, περί της χρηματοδοτήσεως των δαπανών παρεμβάσεως στην εσωτερική αγορά στον τομέα των λιπαρών ουσιών(5), όπως τροποποιήθηκε τελευταία από τον κανονισμό (ΕΟΚ) αριθ. 526/73(6),

- του κανονισμού (ΕΟΚ) αριθ. 787/69, του Συμβουλίου, της 22ας Απριλίου 1969, περί της χρηματοδοτήσεως των δαπανών παρεμβάσεως στην εσωτερική αγορά στον τομέα της ορύζης(7), όπως τροποποιήθηκε από τον κανονισμό (ΕΟΚ) αριθ. 2092/70(8),

- του κανονισμού (ΕΟΚ) αριθ. 788/69, του Συμβουλίου, της 22ας Απριλίου 1969, περί της χρηματοδοτήσεως των δαπανών παρεμβάσεως στην εσωτερική αγορά στον τομέα του χοιρείου κρέατος(9), όπως τροποποιήθηκε από τον κανονισμό (ΕΟΚ) αριθ. 2092/70,

- του κανονισμού (ΕΟΚ) αριθ. 2334/69 του Συμβουλίου, της 25ης Νοεμβρίου 1969, περί της χρηματοδοτήσεως των δαπανών παρεμβάσεως στην εσωτερική αγορά στον τομέα της ζάχαρης(10), όπως τροποποιήθηκε από τον κανονισμό (ΕΟΚ) αριθ. 2092/70,

- του κανονισμού (ΕΟΚ) αριθ. 2305/70 του Συμβουλίου, της 10ης Νοεμβρίου 1970, περί της χρηματοδοτήσεως των δαπανών παρεμβάσεως στην εσωτερική αγορά στον τομέα του βοείου κρέατος(11),

- του κανονισμού (ΕΟΚ) αριθ. 2306/70 του Συμβουλίου, της 10ης Νοεμβρίου 1970, περί χρηματοδοτήσεως των δαπανών παρεμβάσεως στην εσωτερική αγορά στον τομέα του γάλακτος και των γαλακτοκομικών προϊόντων(12), και

- του κανονισμού (ΕΟΚ) αριθ. 1697/71 του Συμβουλίου, της 26ης Ιουλίου 1971, περί χρηματοδοτήσεως των δαπανών παρεμβάσεως στον τομέα του ακατέργαστου καπνού(13)-

ότι οι κανόνες που αφορούν τη χρηματοδότηση των δαπανών παρεμβάσεως στον αμπελοοινικό τομέα μνημονεύονται στον κανονισμό (ΕΟΚ) αριθ. 2181/71(14)- ότι, γι' αυτό το άρθρο 6α) του κανονισμού (ΕΟΚ) αριθ. 816/70 του Συμβουλίου, της 28ης Απριλίου 1970, περί συμπληρωματικών διατάξεων στο θέμα της κοινής οργανώσεως της αμπελοοινικής αγοράς(15), όπως τροποποιήθηκε τελευταία από τον κανονισμό (ΕΟΚ) αριθ. 2592/73(16), εισήγαγε το 1972 ενίσχυση για τη μεταφορά προς εναποθήκευση σε άλλο τόπο των επιτραπεζίων οίνων, γεγονός που συνεπάγεται δαπάνες- ότι η ενίσχυση αυτή ανταποκρίνεται στην έννοια της παρεμβάσεως σύμφωνα με το άρθρο 3 παράγραφος 1 του κανονισμού (ΕΟΚ) αριθ. 729/70- ότι πρέπει επομένως να συμπληρωθεί ο κανονισμός (ΕΟΚ) αριθ. 2181/71 για το οικονομικό έτος 1972-

ότι στο παράρτημα του κανονισμού (ΕΟΚ) αριθ. 2824/72 του Συμβουλίου, της 28ης Δεκεμβρίου 1972, περί των γενικών κανόνων για τη χρηματοδότηση των παρεμβάσεων από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα εγγυήσεων(17), όπως τροποποιήθηκε τελευταία από τον κανονισμό (ΕΟΚ) αριθ. 3536/73(18), απαριθμούνται μέτρα, τα οποία ανταποκρίνονται στην έννοια των παρεμβάσεων που προορίζονται για τη διευθέτηση των γεωργικών αγορών κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70- ότι πρέπει να συμπληρωθεί το παράρτημα αυτό-

ότι το άρθρο 2 παράγραφος 2 του κανονισμού (ΕΟΚ) αριθ. 2824/72 προβλέπει ότι το Συμβούλιο εκδίδει, πριν από την 1η Αυγούστου 1973, γενικούς κανόνες εφαρμόσιμους από την 1η Ιανουαρίου 1974 για την πλήρη χρηματοδότηση των μέτρων παρεμβάσεων, για τα οποία στα πλαίσια των κοινών οργανώσεων αγοράς δεν καθορίσθηκε ένα ποσό κατά μονάδα- ότι, πάντως, λόγω του πολυπλόκου αυτών των μέτρων αλλά και της πρόσφατης θέσεως σε λειτουργία του καθεστώτος των παρεμβάσεων στα νέα Κράτη μέλη, είναι αναγκαία συμπληρωματική προθεσμία ενός έτους για τη θέση σε εφαρμογή αυτών των κανόνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα κείμενα του άρθρου 4 παράγραφος 4 του κανονισμού (ΕΟΚ) αριθ. 786/69, του άρθρου 3 παράγραφος 4 του κανονισμού (ΕΟΚ) αριθ. 787/69, του άρθρου 4 παράγραφος 4 του κανονισμού (ΕΟΚ) αριθ. 788/69 και του άρθρου 3 παράγραφος 4 του κανονισμού (ΕΟΚ) αριθ. 2334/69 αντικαθίστανται από το ακόλουθο κείμενο:

"4. Το πιστωτικό υπόλοιπο του ενιαίου λογαριασμού, που προβλέπεται στην παράγραφο 2, εκπίπτεται από τις ετήσιες δαπάνες."

Άρθρο 2

Το κείμενο του άρθρου 2 παράγραφος 3 του κανονισμού (ΕΟΚ) αριθ. 2305/70 αντικαθίσταται από το ακόλουθο κείμενο:

"3. Το πιστωτικό υπόλοιπο του λογαριασμού, ο οποίος αναφέρεται σε μια δεδομένη περίοδο, εκπίπτεται από τις ετήσιες δαπάνες."

Άρθρο 3

Το κείμενο του άρθρου 3 παράγραφος 4 του κανονισμού (ΕΟΚ) αριθ. 2306/76 αντικαθίσταται από το ακόλουθο κείμενο:

"4. Το πιστωτικό υπόλοιπο του ενιαίου τελικού λογαριασμού, ο οποίος αναφέρεται σε μια δεδομένη περίοδο, εκπίπτεται από τις ετήσιες δαπάνες."

Άρθρο 4

Το κείμενο του άρθρου 3 παράγραφος 2 του κανονισμού (ΕΟΚ) αριθ. 1697/71 αντικαθίσταται από το ακόλουθο κείμενο:

"2. Το πιστωτικό υπόλοιπο του λογαριασμού, ο οποίος αναφέρεται σε ένα δεδομένο έτος, εκπίπτεται από τις ετήσιες δαπάνες."

Άρθρο 5

1. Το κείμενο του άρθρου 1 παράγραφος 1 του κανονισμού (ΕΟΚ) αριθ. 2181/71 συμπληρούται από το ακόλουθο κείμενο:

"δ) ενισχύσεις για την μεταφορά των επιτραπεζίων οίνων προς εναποθήκευση σε άλλο τόπο, προβλεπόμενες στο άρθρο 6α του κανονισμού (ΕΟΚ) αριθ. 816/70."

2. Στο άρθρο 1 παράγραφος 2 του κανονισμού (ΕΟΚ) αριθ. 2181/71 η ένδειξη "6α" προστίθεται μετά τις λέξεις "άρθρα 5, 6".

Άρθρο 6

1. Το ακόλουθο σημείο προστίθεται στο τμήμα I "τομέας σιτηρών και ορύζης" του παραρτήματος του κανονισμού (ΕΟΚ) αριθ. 2824/72:

"9. Οι ειδικές επιστροφές για τη γλυκόζη που παρασκευάζεται στη Δανία, οι οποίες προβλέπονται στην απόφαση της Επιτροπής της 7ης Δεκεμβρίου 1973."

2. Τα ακόλουθα στοιχεία προστίθενται στο τμήμα VIII "αμπελοοινικός τομέας" του παραρτήματος του κανονισμού (ΕΟΚ) αριθ. 2824/72:

"4. Οι ενισχύσεις για τη μεταφορά προς εναποθήκευση σε άλλο τόπο των επιτραπεζίων οίνων, οι οποίες προβλέπονται στο άρθρο 6α του κανονισμού (ΕΟΚ) αριθ. 816/70.

5. Οι ενισχύσεις για τα παρόμοια προϊόντα προς το εξαγόμενο προϊόν με την ένδειξη "Cyprus Sherry", οι οποίες προβλέπονται στο άρθρο 4 του κανονισμού (ΕΟΚ) αριθ. 1253/73."

Άρθρο 7

Στο άρθρο 2 παράγραφος 2 του κανονισμού (ΕΟΚ) αριθ. 2824/72, η ημερομηνία της 1ης Αυγούστου 1973 αντικαθίσταται από εκείνη της 1ης Αυγούστου 1974 και εκείνη της 1ης Ιανουαρίου 1974 αντικαθίσταται από εκείνη της 1ης Ιανουαρίου 1975.

Άρθρο 8

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται:

ως προς τα άρθρα 1 έως 4 για τους λογαριασμούς που θα εκδοθούν στις 31 Δεκεμβρίου του έτους 1973 και των επομένων ετών,

ως προς το άρθρο 5, την 1η Αυγούστου 1972,

ως προς το άρθρο 6, την 1η Ιανουαρίου 1973,

ως προς το άρθρο 7, την 1η Ιανουαρίου 1974.

Ο παρών κανονισμός είναι δεσμευτικός ως προς όλα του τα μέρη και εφαρμόζεται άμεσα σε όλα τα Κράτη μέλη.

Έγινε στις Βρυξέλλες, στις 4 Φεβρουαρίου 1974.

Για το Συμβούλιο

Ο Πρόεδρος

W. SCHEEL

(1) ΕΕ αριθ. 34 της 27.2.1964, σ. 586/64.

(2) ΕΕ αριθ. Ν 73 της 27.3.1972, σ. 14.

(3) ΕΕ αριθ. Ν 94 της 28.4.1970, σ. 13.

(4) ΕΕ αριθ. Ν 295 της 30.12.1972, σ. 1.

(5) ΕΕ αριθ. Ν 105 της 2.5.1969, σ. 1.

(6) ΕΕ αριθ. Ν 51 της 24.2.1973, σ. 1.

(7) ΕΕ αριθ. Ν 105 της 2.5.1969, σ. 4.

(8) ΕΕ αριθ. Ν 232 της 21.10.1970, σ. 3.

(9) ΕΕ αριθ. Ν 105 της 2.5.1969, σ. 7.

(10) ΕΕ αριθ. Ν 298 της 27.11.1970, σ. 1.

(11) ΕΕ αριθ. Ν 249 της 17.11.1970, σ. 1.

(12) ΕΕ αριθ. Ν 249 της 17.11.1970, σ. 4.

(13) ΕΕ αριθ. Ν 175 της 4.8.1971, σ. 8.

(14) ΕΕ αριθ. Ν 231 της 14.10.1971, σ. 3.

(15) ΕΕ αριθ. Ν 99 της 5.5.1970, σ. 1.

(16) ΕΕ αριθ. Ν 269 της 26.9.1973, σ. 1.

(17) ΕΕ αριθ. Ν 298 της 31.12.1972, σ. 5.

(18) ΕΕ αριθ. Ν 361 της 29.12.1973, σ. 2.